శీతోష్ణస్థితి మార్పుకు అనుకూలంగా తమను తాము మార్చుకోవడం అనుసరణ. అనుసరణకు ఉదాహరణలు మెరుగైన తీరప్రాంత రక్షణ, మెరుగైన విపత్తు నిర్వహణ, మరింత నిరోధక పంటల అభివృద్ధి మొదలైనవి. గ్లోబల్ వార్మింగ్ యొక్క ప్రతిచర్యగా లేదా ముందే ఊహించి, ప్రణాళికా బద్ధంగా చెయ్యవచ్చు. లేదా ఆకస్మికంగా, అంటే ప్రభుత్వ జోక్యమేమీ లేకుండా కూడా అనుసరణ ప్రణాళిక చేయవచ్చు. 

ప్రభుత్వ రంగం, ప్రైవేటు రంగం, సమాజాలూ అన్నీ అనుసరణ చెయ్యడంలో అనుభవం గడిస్తున్నాయి. అనుసరణ కొన్ని ప్రణాళిక ప్రక్రియలలో పొందుపరుస్తున్నారు. మౌలిక సదుపాయాల్లోను, ఉద్గారాల తగ్గింపుల్లోనూ అనుసరణ గురించి ప్రమోటు చేస్తూ, వాతావరణంలో మార్పులు, వాటి వలన కలిగే నష్టాలను పర్యావరణ సంస్థలు, ప్రజా ప్రముఖులు నొక్కిచెప్పారు. 

గ్లోబల్ వార్మింగ్ యొక్క ప్రభావాలు ఎక్కువగా ప్రభావితం చేసేది అభివృద్ధి చెందుతున్న దేశాల ప్రజలనే అని భావిస్తున్నందున వారు అనుకూలించుకోవడం చాలా ముఖ్యం. "అనుకూలీకరణ సామర్ధ్యం" అని వేర్వేరు ప్రాంతాల్లో, జనాభాల్లో వేర్వేరు విధాలుగా ఉంది. అభివృద్ధి చెందుతున్న దేశాల్లో అనుకూలీకరణ సామర్థ్యం తక్కువగా ఉంటుంది. 2019 జూన్‌లో, UN ప్రత్యేక రిపోర్టర్ ఫిలిప్ ఆల్స్టన్ "వాతావరణ జాతివివక్ష" పరిస్థితి ఏర్పడుతున్నట్లు హెచ్చరించాడు. గ్లోబల్ వార్మింగ్ "2030 నాటికి మరో 12 కోట్ల మందికి పైగా ప్రజలను పేదరికంలోకి నెడుతుంది. పేద దేశాలు, ప్రాంతాలు, పేద ప్రజలు అత్యంత తీవ్రమైన ప్రభావాన్ని ఎదుర్కొంటారు." 

క్లైమేట్ ఇంజనీరింగ్
అనుసరణ
జీవావరణం
భౌతిక పర్యావరణం